|  |
| --- |
| Materská škola – elokované pracovisko ako súčasť ZŠ s MŠ, Lipová ulica 81, Hraň |
| Koncepcia rozvoja školy |
| Školské roky 2021/2022-2022/2023 |

Obsah

1. Charakteristika a poslanie školy
2. Hodnotenie predchádzajúceho obdobia
3. SWOT analýza školy
4. Hlavné ciele výchovy a vzdelávania
	1. a) Vlastné ciele materskej školy
5. Profilácia školy
6. Realizácia koncepcie
7. Pracovný tím
8. Partneri školy, spolupráca
9. Projekty a granty
10. Finančné a materiálno-technické zabezpečenie

# CHARAKTERISTIKA A POSLANIE ŠKOLY

IDENTIFIKÁCIA ORGANIZÁCIE

|  |  |
| --- | --- |
| Názov školy: | Materská škola – elokované pracovisko |
| Adresa školy: | Lipová ulica č. 81, 076 03 Hraň |
| IČO: | 35569417 |
| Zriaďovateľ : | Obec Hraň |
| Riaditeľka MŠ | Mgr. Adriana Naďová |
| Kontakty: | 056 / 6790058, 0907486627zs-hran@post.sk <www.zshran.edupage.org> |
| Zástupkyňa riaditeľky |  |
| Kontakty: |  |

**Charakteristika materskej školy**

Materská škola vytvorila spojením zo základnou školou jeden právny subjekt dňa 1.10.2005. Základná škola s materskou školou pôsobí ako samostatná rozpočtová organizácia Obce Hraň.

Materská škola je elokované pracovisko ZŠ.

Materská škola je 4-triedna účelová budova, ktorá pozostáva z pôvodnej budovy, kde sú dve triedy s príslušenstvom a z budovy kontajnerového typu (spolu s ktorou tvoria jeden komplex), kde sú umiestnené dve triedy s príslušenstvom. V pôvodnej budove sú situované kancelárske priestory vedúcich zamestnancov a jedáleň pre deti, jedáleň pre žiakov ZŠ aj pre zamestnancov.

**Poslanie materskej školy:**

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

V materskej škole sa uskutočňuje aj výchova a vzdelávanie detí so špeciálnymi výchovno-vzdelávacími potrebami. Vzdelávanie sa uskutočňuje v triedach spolu s ostatnými deťmi.

Predprimárne vzdelávanie je uskutočňované podľa školského vzdelávacieho programu

,,S radosťou za poznaním“. Zabezpečované je kvalifikovanými učiteľkami, ktoré zodpovedajú za bezpečnosť a zdravie dieťaťa počas pobytu v škole.

Súčasťou materskej školy sú zariadenie školského stravovania (školská jedáleň a výdajná školská jedáleň). *Školská jedáleň* sa zriaďuje na prípravu, výdaj, konzumáciu jedál a nápojov pre stravníkov v čase ich pobytu v materskej škole. Pripravuje a poskytuje jedlá a nápoje pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov a zásad pre zostavovanie jedálnych lístkov a finančných podmienok na nákup potravín.

# HODNOTENIE PREDCHÁDZAJÚCEHO OBDOBIA

V školských rokoch 2018/2019 a 2019/2020 sme pri výchove a vzdelávaní vychádzali z/zo :

* Štátneho vzdelávacieho programu pre predprimárne vzdelávanie v materských školách,
* Školského vzdelávacieho programu : „S radosťou za poznaním“,
* Rozvíjajúceho programu výchovy a vzdelávania detí s odloženou povinnou školskou dochádzkou,
* Plánu práce na uvedené školské roky,
* Pedagogicko-organizačných pokynov MŠVVaŠ SR,
* Metodík pre predprimárne vzdelávanie,
* odbornej literatúry a odborných časopisov Predškolská výchova, Naša škola, Informatórium.

Zhodnotenie plnenia stanovených cieľov v koncepcii rozvoja školy na školské roky 2018/2019 a 2019/2020

K dlhodobým cieľom materskej školy patrí utváranie identity, rozširovanie autonómie a rozvíjanie a skvalitňovanie kompetencií dieťaťa. V súlade s cieľmi a princípmi výchovy a vzdelávania realizujeme edukačný proces podľa vlastného školského vzdelávacieho programu ,,S radosťou za poznaním“.

Plánovaním vhodných cieľov sme utvárali elementárne základy smerujúce k dosiahnutiu školskej spôsobilosti a k schopnosti učiť sa a vzdelávať sa. Pobyt detí v materskej škole sme napĺňali zážitkovým učením, orientovali sme sa na praktické činnosti, skúmanie, experimentovanie a bádanie.

## Predčitateľská a čitateľská gramotnosť

Rozvíjali sme predčitateľskú gramotnosť uplatňovaním špecifických metód; rozvíjali sme aktívne počúvanie s porozumením (čítaním veršov, rozprávok a príbehov s detským hrdinom, aktívnym zapájaním sa do aktivít školských knižníc a pod.), pri overovaní porozumenia vypočutého textu sme využívali metódy tvorivej dramatizácie; zámerne sme rozvíjali aktívnu slovnú zásobu detí; vytvárali sme komunikačne a literárne podnetné prostredie.

Podporovali sme vzdelávanie pedagogických zamestnancov v oblasti rozvíjania predčitateľskej a čitateľskej gramotnosti detí.

Formovali sme kladný vzťah detí ku knihe a literatúre, organizovali sme nesúťažnú prehliadku recitácie detí predškolského veku pri rôznych prípravách predstavení.

Dopĺňali sme detskú knižnicu dielami súčasnej literatúry pre deti, navštevovali Obecnú knižnicu.

## Práva detí

V pedagogickom procese sme rešpektovali Dohovor o právach dieťaťa. Veku primeranou formou sme oboznamovali deti s ich právami a povinnosťami v zmysle tohto dokumentu s využívaním aktivizujúcich metód s využitím piktogramov.

## Zdravý životný štýl a prevencia obezity

Zvyšovali sme zapojenie detí do pohybových aktivít, dôsledne dbali na pravidelnosť ranného zdravotného cvičenia, podporovali a organizovali pohybové aktivity v prírode.

Rozvíjali sme vzdelávaciu a výchovnú činnosť s dôrazom na zdravú výživu, zdravé potraviny, na podporu využívania regionálnych potravinových produktov, plánovali sme tematické týždne na zvýšenie povedomia detí so zameraním na význam školského stravovania a jeho vplyvu na zmenu stravovacích návykov

Vhodnými aktivitami, hravou formou v edukačných aktivitách sme plánovane viedli deti k zdravému životnému štýlu. V spolupráci s vedúcou ŠJ sme zorganizovali ochutnávku zdravých jedál v MŠ pre detí. Snažili sme sa zvyšovať povedomie verejnosti o zdravej strave v MŠ.

## Vzdelávacie aktivity formou hry

Výchovno-vzdelávaciu činnosť v materskej škole sme realizovali formou hier. Uplatňovali sme integráciu vzdelávacích oblastí, neuplatňovali školský spôsob vyučovania. Vo výchovno- vzdelávacej činnosti sme podporovali aktivitu dieťaťa, jeho sebarealizáciu a sebaprezentáciu. Stimulovali sme sociálny, emocionálny a morálny vývin detí, schopnosť vzájomného rešpektovania sa. Zlepšovali sme hodnotiace a sebahodnotiace schopnosti dieťaťa vo vzťahu k jeho vlastnému pokroku. Pri rozvíjaní kritického a tvorivého myslenia sme rešpektovali vývinové špecifiká detí predškolského veku.

Využívali sme hru ako hlavný prostriedok výchovno-vzdelávacej činnosti v MŠ. Pri plánovaní sme využívali možnosť prelínania sa jednotlivých vzdelávacích oblastí pri plnení cieľov. V edukačných aktivitách sme využívali zážitkové učenie priamou účasťou dieťaťa.

Využívali sme dramatickú hru ako komplex edukačných činností smerujúcich k rozvíjaniu aktivity, fantázie, predstavivosti detí.

Podnecovali sme deti k tvorivému sebavyjadreniu prostredníctvom rolových hier a výtvarných činností.

## Informačné, komunikačné a iné technológie

Vytvárali sme priaznivé prostredie na implementáciu inovačných metód s využitím IKT, rozvíjali sme informačnú a digitálnu gramotnosť a kompetencie detí.

V edukačných aktivitách sme dbali na dodržiavanie zásad práce s IKT, využívali IKT na obohatenie edukačnej činnosti a na jej spestrenie ako ďalšiu učebnú pomôcku. V rámci kontinuálneho vzdelávania sme si zvyšovali kompetencie pri práci s IKT.

**3. SWOT ANALÝZA ŠKOLY**

## Vnútorná analýza

*Silné stránky :*

* pedagogickí a odborní zamestnanci sú 100% kvalifikovaní, pravidelne sa vzdelávajú, škola má vypracovaný a dodržiavaný Plán kontinuálneho vzdelávania na príslušný školský roka, zamestnanci majú záujem o vzdelávanie a zvyšovanie odbornosti,
* dobrá sociálna klíma na pracoviskách,
* pedagogickí zamestnanci organizáciou a plánovaním modernizujú edukačný proces a plnia výkonové ciele predprimárneho vzdelávania,
* výsledky výchovno-vzdelávacieho procesu – pripravenosť detí do ZŠ,
* rôznymi aktivitami podporujeme a skvalitňujeme interakciu rodič-dieťa-učiteľ,
* pedagogickí zamestnanci sa s deťmi pravidelne zapájajú do súťaží, prehliadok a akcií organizovaných ostatnými subjektmi,
* využívame dostupné projekty na obohatenie a spestrenie detskej stravy – školské ovocie, školské mlieko,
* využívame IKT, všetky triedy majú vlastný počítač s pripojením na internet,
* v MŠ máme interaktívnu tabuľu,
* efektívne využívame pridelené finančné prostriedky,
* pravidelne dopĺňame a obnovujeme učebné pomôcky,
* skvalitňujeme integráciu detí so špeciálnymi výchovno-vzdelávacími potrebami, integráciu zabezpečuje pedagóg v spolupráci s asistentom učiteľa,
* stav školských budov je po rekonštrukcii, vymenené sú detské nábytky, zrekonštruované sú detské kúpeľne,
* pravidelne aktualizujeme webovú stránka,
* prezentujeme aktivity MŠ na verejnosti,
* zapájame sa do vyhlásených projektov.

*Slabé stránky :*

* v zadnej časti novostavby praskanie omietky po zamoknutí, potreba celkovej rekonštrukcie omietky, odstránenie problému zamákania ,
* potreba obnovy starého zariadenia MŠ – skrinky pre deti, šatne
* doplnenie interaktívnej tabule do triedy s príslušenstvom.

## Vonkajšia analýza

**Príležitosti a ohrozenia materskej školy :**

*Príležitosti :*

* ďalšie vzdelávanie pedagogických zamestnancov, praktické ukážky výchovno- vzdelávacieho procesu,
* tvorba školských projektov, zapájanie sa do vyhlásených projektov, nadácií, výziev ministerstva o nenávratné finančné prostriedky,
* obohacovať edukačný proces – modernizácia, učebné pomôcky, literatúra, inovácie, využiť schopnosť niektorých pedagogických zamestnancov zmeniť zaužívané postupy, zapájať sa do projektov školy,
* dostupnosť internetu v triedach materských škôl, získavanie informácií,
* propagácia MŠ na verejnosti,
* podpora zo strany zriaďovateľa,
* vytvárať nové príležitosti, akcie a aktivity na spoluprácu s rodinou, podpora záujmu rodičov o kvalitnú výchovu a vzdelávanie,
* propagovať u detí a v rodinách zdravý životný štýl, predchádzať obezite, vytvárať návyk k športu a pohybu.

*Ohrozenia :*

* financovanie materskej školy, zvyšovanie finančných prostriedkov na prevádzku MŠ,
* zmeny v platných právnych predpisoch,
* populačný vývoj – počty detí sa znižujú , nezamestnanosť a platobná neschopnosť zákonných zástupcov detí,
* nárast počtu detí s poruchami správania,
* nedostatočný záujem pedagogických zamestnancov o rozvoj materskej školy,
* nezáujem rodičov o dianie v materskej škole, o spoluprácu s pedagógmi,
* nadmerná administratíva.

# HLAVNÉ CIELE VÝCHOVY A VZDELÁVANIA

Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti.

Všeobecnými cieľmi výchovy a vzdelávania v materskej škole sú:

* + zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými,
	+ uľahčovať dieťaťu plynulú adaptáciu na zmenené – inštitucionálne, školské prostredie,
	+ podporovať vzťah dieťaťa k poznávaniu a učeniu,
	+ podporovať rozvoj individuálnych spôsobilostí dieťaťa,
	+ sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie,
	+ umožňovať dieťaťu napĺňať život a učenie prostredníctvom hry, priamej skúsenosti a aktívneho bádania,
	+ uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí,
	+ identifikovať deti so špeciálnymi výchovno-vzdelávacími potrebami a zabezpečovať im podmienky na individuálny rozvoj v súlade s týmito potrebami,
	+ zabezpečovať dostupnosť a rovnosť vo výchove a vzdelávaní,
	+ zabezpečovať dostupnosť poradenských a ďalších služieb pre všetky deti,
	+ získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí.

Cieľ výchovy a vzdelávania v zmysle školského zákona :

Podporovať osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíjania schopností a zručností.

Utvárať predpoklady na ďalšie vzdelávanie.

Pripraviť sa na život v spoločnosti v súlade s individuálnymi a vekovými osobitosťami detí.

# a ) Vlastné ciele materskej školy

K dlhodobým cieľom materskej školy patrí utváranie identity, rozširovanie autonómie a rozvíjanie a skvalitňovanie kompetencií dieťaťa. V súlade s cieľmi a princípmi výchovy a vzdelávania realizujeme edukačný proces podľa vlastného školského vzdelávacieho programu ,,S radosťou za poznaním“.

Všeobecné ciele MŠ:

1. Vychádzať z tradícií materskej školy
2. Skvalitňovať edukačný proces
3. Zabezpečovať vysokú odbornosť zamestnancov
4. Budovať materskú školu ako otvorený systém na komunikáciu s vonkajším prostredím
5. Skvalitňovať technicko-ekonomické podmienky pre výchovu a vzdelávanie detí.

Koncepčný zámer rozvoja školy na roky 2020-2022 vychádza zo súčasných podmienok, zohľadňuje skutočnosti, reálny stav a potreby MŠ. Nadväzuje na doterajšie výsledky, silné stránky a tradície školy.

Všeobecnou úlohou je zadefinovať základné vízie rozvoja školy nasledujúcich rokov v oblasti výchovy a vzdelávania, materiálno–technického a ekonomického zabezpečenia školy, celoživotného vzdelávania pedagogických a nepedagogických zamestnancov. Materská škola si vybudovala dobrý imidž a kvalitné výchovno–vzdelávacie výsledky, ktoré sú dôležité pre jej ďalší rozvoj a smerovanie.

## Deti a príroda

Rozvíjať environmentálne cítenie detí. Vytvárať podnetné prostredie kde bude možné realizovať aktivity v prírodnom prostredí za každého počasia. Deti si budú vlastnou skúsenosťou a praktickými činnosťami dopĺňať a obohacovať vedomosti o prírode a ochrane prírody. Využívať v materskej škole Envirocentrum, náučné chodníky, živé kútiky, centrum bádania a objavovania.

Vychovávať deti k pozitívnemu vzťahu k vlastnému okoliu, učiť ich poznávať náročnú starostlivosť o životné prostredie. Prostredníctvom zmysluplných činností sa budú učiť v súvislostiach v aktivitách : Malí záhradkári, Pozrime sa do prírody kto osoží a kto škodí, Envirokvíz a Rok v záhrade. Pri aktivitách využívať rôzne učebné štýly a metódy ako exkurzie, ekohry, pestovateľské a chovateľské činnosti, experimenty.

Edukačnú činnosť realizovať v interiéri aj v exteriéri. Realizovať besedy a kvízy, zapájať sa do súťaží.

Realizáciou stanovených cieľov dosiahneme prírodovednú gramotnosť dieťaťa. Zážitkovým učením sa deti naučia prispievať k ochrane rastlinnej a živočíšnej ríše. Budú si utvárať a rozvíjať environmentálne správanie a cítenie v súčinnosti s kultúrnym a etickým správaním, ktoré smeruje k trvalo udržateľnému rozvoju a zachovaniu života na Zemi.

## Deti a umenie

Rozvíjať u detí elementárne hudobné schopnosti, vytvárať priestor pre osobnú skúsenosť s rytmickými, vokálnymi a inštrumentálnymi činnosťami. Zamerať sa na kultivovanie telesného pohybu detí, elementárnu tanečnú prípravu. Integrovať hudobné prejavy so slovnými, výtvarnými a pohybovými prejavmi.

Učiť deti vyjadrovať svoje predstavy, rozvíjať u nich fantáziu a tvorivosť. Oboznamovať deti s prostredím výtvarnej tvorby. Vytvárať predpoklady pre uplatnenie viacerých zmyslov dieťaťa.

Vychovávať a vzdelávať deti k hlbokému vzťahu k našej vlasti, k rodnej zemi, k tradíciám a zvykom našich predkov. Formovať osobnosť dieťaťa využívaním tradičnej ľudovej kultúry a umenia. Učiť deti vážiť si naše kultúrne dedičstvo, jeho prvky ako ľudovú tvorbu a remeslá, osobitne detský folklór.

## Deti a zdravý životný štýl

Športovými aktivitami viesť deti k zdravému životnému štýlu a k primeranej starostlivosti o svoje zdravie. Podporovať rozvíjanie pohybových schopností a zručností detí pravidelnou dennou realizáciou zdravotných cvičení a pobytu vonku. Zdravotné cvičenia realizovať ako komplex dýchacích a relaxačných cvičení, cvičení na podporu správneho držania tela a cvičení na osvojenie si rôznych postojov a polôh tela. Sezónne aktivity a športové výcviky využívať ako nástroj podpory zdravia a prevencie obezity.

Učiť deti pochopiť význam zdravia pre človeka, podporu zdravia, významu pohybu pre zdravie. Naučiť deti identifikovať situácie ohrozujúce zdravie. Podnecovať deti ku konzumácii ovocia a zeleniny, poznať výživovú pyramídu.

Plánovaním vhodných cieľov dosiahneme, že deti budú vnímať šport a pohybovú aktivitu ako súčasť svojho životného štýlu.

**5. PROFILÁCIA ŠKOLY**

## Dopravná výchova

Plnením vzdelávacích cieľov pripravujeme deti na samostatný a zodpovedný pohyb v cestnej premávke. Deti sa formou hry učia v praktických situáciách uplatňovať zásady bezpečného správania sa v cestnej premávke. Učia sa dodržiavať postupy a pravidlá v simulovaných dopravných situáciách – vhodné reagovanie, konanie a správanie sa v role chodca a cyklistu na dopravné značenia a technické zariadenia, v praktickej činnosti uplatňujú relevantné informácie, aktívnym spôsobom nadobúdajú poznatky a spôsobilosti. Na praktické činnosti využívame dopravné ihrisko. Deti vyjadrujú a komunikujú svoje myšlienky, názory a osvojené poznatky o doprave, o bezpečnosti cestnej premávky a o dôsledkoch nedodržiavania pravidiel cestnej premávky. Aplikujú v hre, v rôznych aktivitách a vo vzniknutých dopravných situáciách získané poznatky a skúsenosti, hodnotia vlastný výkon a uznávajú aj výkon iných.

## Deti a umenie

Podporovať vyjadrovanie detí vo verbálnej i neverbálnej rovine v hudobno-výchovných činnostiach. Stvárnenie rozprávok a hudobno-pohybových rozprávok, príbehov a literárnych predlôh dramatizáciou, hrou rolí, improvizáciou a pohybovým a výtvarným vyjadrením. Hrou rozvíjať u detí hudobnosť, plnohodnotné vnímanie a prežívanie hudobného umenia. Zážitkovým učením spájať hudbu so slovom, pohybom a hrou na detských hudobných nástrojoch. V tvorivých činnostiach vytvárať priestor na vlastné pohybové varianty, reakcie detí na hudbu a jej aktívne prežívanie. V hrách uplatňovať niektoré výstavbové prvky divadla, zdôraznenie zážitku a využívanie interpretácie.

Vhodne zvolenými telesnými cvičeniami rozvíjať kondičné i koordinačné pohybové schopnosti detí. Kultivovanie telesného pohybu detí obohatením o oblasť elementárnej tanečnej prípravy - podnecovanie prežívania a pocitov z hudby, podporovanie hudobno- pohybovej tvorivosti, aktivizovanie vlastného vyjadrenia. Podporovanie fantázie a predstavivosti vyjadrením rozprávky umeleckými prostriedkami – tvorivá dramatika, dramatizácia rozprávok.

## Ľudové zvyky a tradície

Oboznamujeme deti so slovesným umením, folklórnou ľudovou poéziou – riekanky (rečňovanky, rapotačky, vyčítanky, hádanky, prekáračky, uspávanky). Pri zaraďovaní ľudových piesní, básní, hier a riekaniek sa riadime pedagogickými zásadami primeranosti a postupnosti. Cez ľudovú pieseň rozvíjame u detí lásku k spevu, k tradíciám, rozširujeme poznanie detí o slovesnej národnej minulosti. Využívaním ľudových zvykov a tradícií sa zmysluplne hráme so slovami na základe zvukových a rytmických vlastností, deti uplatňujú fantáziu a vynaliezavosť pri rytmizácii a melodizácii riekaniek, vyčítaniek, ľudových piesní. Pri výletoch a exkurziách poznávame významné kultúrno-historické miesta a pamiatky typické pre náš región. Plnením vlastných cieľov vštepujeme deťom hrdosť a lásku k rodnému kraju.

## Deti a príroda

Deťom poskytujeme vedomosti, hodnoty a schopnosti potrebné pre ochranu životného prostredia. Umožňujeme im spoznávať okolitú prírodu, jej jednotlivé zložky, vplyv prírody na život človeka a spätné pôsobenie človeka na prostredie, v ktorom žijeme.

V edukačnom procese poskytujeme deťom základné poznatky o živej a neživej prírode a okolitom svete, poznatky o ochrane prírody, základné návyky ekologického konania a význam prírody pre človeka. Rozvíjame emocionálny vzťah k prírode, ochrane života, spoznávame krásu prírody, vnímame ju a vyjadrujeme city vo vzťahu k okoliu. Učíme sa niesť zodpovednosť za svoje konanie. Cielene rozvíjame zmyslové vnímanie, koordináciu zmyslových a pohybových orgánov, motorické zručnosti a sebaobslužné a pracovné návyky potrebné pri ochrane prírody a životného prostredia.

## Deti a šport

Výchovu a vzdelávanie obohacujeme o pohybové a športové aktivity detí. Vychádzame z toho, že u detí predškolského veku je najzákladnejšou potrebou pohyb. V predškolskom veku sa utvárajú základy fyzického a psychického zdravia, ako aj telesnej kultúry človeka.

Dostatočné množstvo pohybu pomáha deťom zbaviť sa psychofyzického napätia, utvára stav telesnej a duševnej rovnováhy, celkovú pohodu organizmu.

# 6. REALIZÁCIA KONCEPCIE

Realizácia koncepcie rozvoja školy bude prebiehať zvyšovaním kvality edukačného prostredia a edukačného procesu a to :

1. *kontinuálnym vzdelávaním –* absolvovať kontinuálne vzdelávanie so zameraním na zdravie a pohyb, na prírodovedné vzdelávanie a na športové aktivity,
2. *environmentálnou výchovou* – v edukačnom procese využívať pobyty vonku, organizovať turistické vychádzky do prírody, školy v prírode,
3. *informačnou gramotnosťou pedagogických zamestnancov* – účasť na ďalšom vzdelávaní, štúdium a využívanie poznatkov odbornej literatúry – informačné zdroje,
4. *využívaním hry, zážitkového učenia a aktivizujúcich metód,*
5. *spoluprácou s rodinou –* zvyšovanie záujmu rodičov a verejnosti o edukačnú činnosť v MŠ, propagovať aktivity MŠ prodtredníctvom webovej stránky školy, spestriť a ponúkať zaujímavé akcie a projekty v spolupráci s rodinou,
6. *podporou zdravého životného štýlu* – podporovať boj proti obezite detí formou rôznych športových aktivít a súťaží, zvyšovaním konzumácie ovocia a zeleniny, propagovať zdravú výživu na nástenkách v MŠ,
7. *krúžkovou činnosťou* : folklórny tanec, hudobno-pohybová príprava, krúžok enviro, prírodovedný krúžok, krúžok výtvarnej výchovy,
8. *dopravnou výchovou -* aktivity na školskom ihrisku, využívať dopravné ihrisko obce,
9. *využívaním IKT vo výchovno-vzdelávacom procese –* využívať interaktívnu tabuľu ako učebnú pomôcku, rozšíriť učebné pomôcky o digitálne interaktívne pomôcky ako sú : digitálny fotoaparát, kamera, mikrofón.

# 7. PRACOVNÝ TÍM

Počet zamestnancov k septembru školského roku 2020/2021 – spolu 8 z toho :

* pedagogickí zamestnanci : 2, kvalifikovanosť 100%
* školský špeciálny pedagóg : 0, kvalifikovanosť
* asistent učiteľa : 1, kvalifikovaný (cez projekt USPRAVu Trebišov)
* prevádzkoví zamestnanci MŠ: 5 z toho: THP 1 a údržba 1
* prevádzkoví zamestnanci ŠJ : 3

Výchovno-vzdelávací proces zabezpečujú v materskej škole 2 pedagogickí zamestnanci, 1 asistent učiteľa . V triedach MŠ je zabezpečená 100% odbornosť a kvalifikovanosť.

Vzdelávanie pedagogických zamestnancov sa uskutočňuje podľa Plánu kontinuálneho vzdelávania na príslušný školský rok.

# 8. PARTNERI ŠKOLY

Spolupráca s partnermi sa realizuje na základe plánu spolupráce, ktorý je súčasťou plánu práce materskej školy.

* Rada školy – spolupráca bude podľa potreby a v zmysle platných právnych predpisov.
* Rodičovská rada – je založená rodičovská rady. Predsedovia budú spolupracovať podľa potreby so učiteľkami MŠ a s riaditeľkou ZŠsMŠ.
* MŠ a ZŠ: návšteva detí MŠ v ZŠ, návšteva detí ZŠ v MŠ, zápis detí do ZŠ.
* MŠ a Divadlá : účasť detí MŠ na vystúpeniach putovných divadiel, koncertoch.
* MŠ a CPPPaP: konzultácie a vyšetrenia detí, vypracovanie individuálnych plánov pre deti, depistáž predškolákov, vzdelávacie programy pre učiteľky.
* MŠ a Obecná knižnica: návštevy knižnice, vianočné posedenie, marec mesiac knihy.
* Polícia, hasiči.

# 9. PROJEKTY A GRANTY

*Elektronizácia vzdelávacieho systému regionálneho školstva* – Digiškola - projekt realizuje MŠVVaŠ SR. Najvýznamnejšie prínosy projektu sú akcelerácia procesu zavádzania elektronizovaných služieb a digitálnych interaktívnych technológií do škôl, aktívne používanie a lepšia dostupnosť digitálnych technológií, rozšírenie ponuky digitálnych vzdelávacích obsahov vytváraných na báze a v súlade so Štátnym vzdelávacím programom. Na zapojenie do projektu sme zatiaľ dostali do MŠ 1 interaktívnu tabuľu s projektorom a notebookom.

*Program ovocie a zelenina do škôl ,,Školské ovocie“ -* podporovať zdravý životný štýl u detí konzumáciou čerstvého ovocia a ovocnej šťavy, zvyšovať konzumáciu ovocia ako podstatného zdroja príjmu vitamínov dôležitých pre zdravý vývoj organizmu.

*Filipovi kamaráti* – výchova k zdravému životnému štýlu. Projekt je postavený na knihách franc. autorov bratov Jeana a Jacquesa Breula spolutvorcov úspešného televízneho seriálu pre deti Bol raz jeden život. Kladný hrdina Filip, ktorý často býval chorý, spoznal so svojimi kamarátmi uja doktora Prírodu, ktorý ich pozval do Krajiny zdravia a ukázal im princípy zdravia v celej jeho komplexnosti.

*Veselé zúbky* - projekt organizuje spoločnosť dm Drogerie Markt v spolupráci s Colgate- Palmolive. Jeho cieľom je zaujímavou a hravou formou vzbudiť u detí záujem o čistenie zúbkov, naučiť ich už v ranom detstve vhodnú techniku čistenia a v neposlednom rade vzdelať v tomto smere aj rodičov, aby svojim deťom vedeli pomôcť pri vytváraní správnych návykov.

*Projekt Macko Nivea* - medvedík NIVEA pomáha s aktívnou integráciou detí predškolského veku a detí s odloženou školskou dochádzkou z rôznych sociálnych skupín. Nenásilnou formou a prirodzenou hrou podporuje u detí kreativitu, individuálnu nezávislosť a prispieva k celkovému rozvoju detskej osobnosti. Pomáha predškolákom rozširovať ich kľúčové kompetencie a pripravuje tak deti na úspešný vstup do základnej školy.

*Adamko –* výcvik detí v zdravovede, príprava na súťaž Červeného kríža

# 10. FINANČNÉ A MATERIÁLNO-TECHNICKÉ ZABEZPEČENIE

Rozpočet MŠ na rok 2018 je vo výške 1 732 684€, zahŕňa dotáciu z podielu na výnose dane vo výške 1 481 300€, vlastné príjmy (školné, stravné, ostatné) 219 258€ a normatívny

príspevok zo štátneho rozpočtu na vzdelávanie detí, ktoré majú jeden rok pred povinnou školskou dochádzkou je 32 126€.

V období ďalších dvoch školských rokov plánujeme

1. V interiéri MŠ a ŠJ :
* výmenu plynových sporákov v ŠJ Poľovnícka,
* výmenu dlažieb a obkladov detských kúpeľní v MŠ Hviezdoslavova,
* výmena krytov na radiátory MŠ Hurbanova,
* oprava šatní pre kuchárky ŠJ Kollára,
* maľovanie ŠJ Poľovnícka,
* maľovanie MŠ Hviezdoslavova a Kollára,
* nákup dvojdielne kuchynských drezov ŠJ Hollého a ŠJ Hviezdoslavova,
* nerezový stôl ŠJ Kollára,
* výmena svietidiel MŠ Poľovnícka, Dibrovova a Hurbanova,
* stojan na plechy do rúry ŠJ Kollára,
* koberec do herne MŠ Hviezdoslavova,
* lavičky do šatní MŠ Dibrovova,
* rekonštrukcia sprchového kútu ŠJ Poľovnícka,
* výbrus parkiet v 3 herniach MŠ Kollára
1. V exteriéri MŠ :
* oprava strechy spojovacej chodby MŠ Poľovnícka,
* zateplenie a náter strechy MŠ Hurbanova
* obnovu oplotenia, nátery,
* zastrešenie vchodov MŠ Hollého,
* výmena obkladov na terasy MŠ Hollého, Hviezdoslavova a Dibrovova,
* zastrešenie na pieskoviská,
* vytvoriť ekochodník na školskom dvore MŠ Hollého,
* dotvoriť detské dopravné ihrisko MŠ Poľovnícka a MŠ Kollára.
1. Pre skvalitnenie výchovno-vzdelávacieho procesu zabezpečiť :
* učebné pomôcky,
* Orffove inštrumentálne nástroje,
* hudobnú techniku,
* detskú literatúru,
* odbornú literatúru.

Koncepciu rozvoja Materskej školy predkladá Mgr. Adriana Naďová, riaditeľka ZŠsMŠ .

 .....................................................

V Hrani . 27.8.2021 Mgr. Adriana Naďová

 Riaditeľka materskej školy